proxectonos/corpus_dominio_legal_administrativo_tmp huggingface dataset:
RESOLUCIÓN do 12 de setembro de 2016 pola que se fan públicos os convenios de colaboración asinados no segundo cuadrimestre do ano 2016.
Portos de Galicia — III. Outras disposicións — 21/09/2016

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no segundo cuadrimestre do ano 2016 e que se relacionan no anexo a esta resolución.
Santiago de Compostela, 12 de setembro de 2016
RESOLUCIÓN do 11 de outubro de 2016 pola que se adhire unha entidade financeira ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000,00 euros subscrito entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes).
Instituto Galego de Promoción Económica — III. Outras disposicións — 03/11/2016

O Consello de Dirección do Igape, na súa xuntanza do 7 de abril de 2016, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das pequenas e medianas empresas de Galicia, titulares de préstamos superiores a 25.000,00 euros instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes). As ditas bases foron publicadas mediante a Resolución do 2 de agosto de 2016 (DOG núm. 154, do 17 de agosto).
Xunto co texto das devanditas bases publicouse a relación das entidades financeiras que se adheriron ao convenio.
Con data do 19 de setembro de 2016, ratifícase a adhesión da entidade financeira Banco Santander, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Banco Santander, S.A. á relación de entidades financeiras adheridas ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000,00 euros, asinado o 2 de agosto de 2016.
Santiago de Compostela, 11 de outubro de 2016
ORDE do 9 de setembro de 2016 pola que se fai pública a modificación da dotación orzamentaria para a concesión das axudas establecidas na Orde do 10 de marzo de 2016 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2016 (código de procedemento CT130A).
Consellería de Cultura, Educación e Ordenación Universitaria — III. Outras disposicións — 21/09/2016

Con data do 6 de abril de 2016 (DOG número 65) publicouse a Orde do 10 de marzo de 2016 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2016.
O artigo 3.4 da devandita orde establece que o importe do crédito inicial poderá ser ampliado en función das dispoñibilidades orzamentarias, o que poderá dar lugar á concesión de máis subvencións de acordo co artigo 31.2 da Lei 9/2007, do 13 de xuño, de subvencións de Galicia.
Como consecuencia da existencia de crédito adecuado para poder ampliar o orzamento inicial e á vista das necesidades valoradas, o conselleiro de Cultura, Educación e Ordenación Universitaria,
Artigo 1. Ampliación de crédito
Increméntase o importe das axudas a entidades locais que se van conceder ao abeiro da Orde do 10 de marzo de 2016, publicada o 6 de abril de 2016 (DOG número 65), e engádese a contía de 13.000 € con cargo á aplicación orzamentaria 10.20.432A.760.0 dos orzamentos xerais da Comunidade Autónoma de Galicia para 2016.
Artigo 2. Prazo de presentación de solicitudes
Esta modificación non afecta o prazo establecido na referida Orde do 10 de marzo de 2016 para a presentación de solicitudes.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de setembro de 2016
RESOLUCIÓN do 29 de febreiro de 2016 pola que se publica a modificación do plan de estudos de máster universitario en Ciencias Odontolóxicas.
Universidade de Santiago de Compostela — III. Outras disposicións — 26/09/2016

Consonte o disposto nos artigos 26 e 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e una vez recibido o informe favorable da Axencia para a Calidade do Sistema Universitario de Galicia ás modificacións presentadas do plan de estudos correspondente ás ensinanzas de máster universitario en Ciencias Odontolóxicas pola Universidade de Santiago de Compostela, con data do 5 de decembro de 2011,
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar a modificación do plan de estudos conducente á obtención do título oficial de máster universitario en Ciencias Odontolóxicas pola Universidade de Santiago de Compostela, que quedará estruturado segundo consta no anexo.
Santiago de Compostela, 29 de febreiro de 2016
Cadro 1. Distribución de créditos ECTS segundo o tipo de materia:
Cadro 2. Plan de estudos do máster:
RESOLUCIÓN do 29 de febreiro de 2016 pola que se publica o plan de estudos de máster universitario en Arqueoloxía e Ciencias da Antigüidade para esta universidade e a Universidade de Vigo.
Universidade de Santiago de Compostela — III. Outras disposicións — 26/09/2016

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 26.12.2014 (publicado no BOE do 29 de xaneiro de 2015 mediante Resolución da Secretaría Xeral de Universidades do 9 de xaneiro de 2015),
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Arqueoloxía e Ciencias da Antigüidade pola Universidade de Santiago de Compostela e a Universidade de Vigo, que quedará estruturado segundo consta no anexo.
Santiago de Compostela, 29 de febreiro de 2016
Cadro 1. Distribución de créditos ECTS segundo o tipo de materia:
Cadro 2. Plan de estudos do máster:
Este máster estrutúrase en dúas especialidades:
– Arqueoloxía.
– Historia do mundo clásico.
O alumno pode obter a titulación cunha especialidade, cursando 18 ECTS vinculados á especialidade, ou ben obter o título sen especialidade, cursando materias de ambas as dúas especialidades, sen chegar a completar os 18 ECTS en ningunha delas.
ORDE do 16 de setembro de 2016 pola que se amplía o prazo de xustificación das subvencións convocadas ao abeiro da Orde do 25 de abril de 2016 pola que se establecen as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos de emprendemento comercial no medio rural, e se procede á súa convocatoria para o ano 2016 (código de procedemento IN201I).
Consellería de Economía, Emprego e Industria — III. Outras disposicións — 26/09/2016

A Orde do 25 de abril de 2016, publicada no
Diario Oficial de Galicia
núm. 93, do 18 de maio, establece as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos de emprendemento comercial no medio rural, e se procede á súa convocatoria para o ano 2016 (código de procedemento IN201I).
No artigo 1.3, parágrafo segundo, do anexo I-Bases reguladoras, establécese a consideración de actuacións subvencionables sempre que sexan realizadas e efectivamente pagadas desde o 1 de xaneiro de 2016 ata a data límite de xustificación establecida no artigo 18.
O artigo 18.1 do anexo I-Bases reguladoras establece que o pagamento da subvención quedará condicionado á presentación, na respectiva xefatura territorial, en orixinal ou copia compulsada, da documentación xustificativa da realización do investimento que fose obxecto da subvención, para o que terá de prazo ata o 31 de outubro de 2016.
Tendo en conta o longo proceso de avaliación e co fin de optimizar os procesos de xestión por parte dos concellos beneficiarios, e dado que non se causa prexuízo a terceiros, procede modificar o artigo 18.1 do anexo I da orde, ampliando o prazo ata unha data que permita a mellor xustificación por parte dos beneficiarios.
A teor do exposto, en virtude das competencias que ten atribuídas a Consellería de Economía, Emprego e Industria en materia de comercio interior, e no exercicio das atribucións que me foron conferidas,
Artigo 1
Modificación do artigo 18.1 do anexo I da Orde do 25 de abril de 2016 pola que se establecen as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos de emprendemento comercial no medio rural, e se procede á súa convocatoria para o ano 2016 (código de procedemento IN201I).
O primeiro parágrafo do artigo 18.1 do anexo I da referida orde queda redactado nos seguintes termos:
«1. O pagamento da subvención quedará condicionado á presentación, na respectiva xefatura territorial, en orixinal ou copia compulsada, da documentación xustificativa da realización do investimento que fose obxecto de subvención, para o que terá de prazo ata o 18 de novembro de 2016».
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 16 de setembro de 2016
RESOLUCIÓN do 11 de outubro de 2016 pola que se adhire unha entidade financeira ao convenio de colaboración para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 euros subscrito entre o Instituto Galego de Promoción Económica (Igape), as entidades financeiras adheridas e as sociedades de garantía recíproca (Programa microcréditos).
Instituto Galego de Promoción Económica — III. Outras disposicións — 03/11/2016

O Consello de Dirección do Igape, na súa xuntanza do 7 de abril de 2016, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000,00 euros instrumentadas mediante convenio de colaboración coas entidades financeiras e coas sociedades de garantía recíproca (Programa microcréditos). As ditas bases foron publicadas mediante a Resolución do 2 de agosto de 2016 (DOG núm. 153, do 12 de agosto).
Xunto co texto das devanditas bases publicouse a relación das entidades financeiras que se adheriron ao convenio.
Con data do 19 de setembro de 2016, ratifícase a adhesión da entidade financeira Banco Santander, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Banco Santander, S.A. á relación de entidades financeiras adheridas ao convenio de colaboración para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000,00 euros, asinado o 2 de agosto de 2016.
Santiago de Compostela, 11 de outubro de 2016
RESOLUCIÓN do 7 de setembro de 2016 pola que se dá publicidade da encomenda de xestión á Axencia Galega de Xestión do Coñecemento en Saúde, ordenada pola Resolución da Consellería de Sanidade do 7 de setembro de 2016, para a realización de actividades de carácter técnico e de xestión en relación co Plan de innovación Código 100.
Servizo Galego de Saúde — III. Outras disposicións — 16/09/2016

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procederase a dar publicidade á encomenda de xestión á Axencia Galega de Xestión do Coñecemento en Saúde, ordenada por Resolución da Consellería de Sanidade, do 7 de setembro de 2016, coas seguintes características:
1. O 17 de xuño de 2016, o Servizo Galego de Saúde asinou co Ministerio de Economía e Competitividade un convenio para o denominado Proxecto Código100. O Plan de innovación denominado Código100 componse de tres liñas de actuación:
1º. Liña Código 100 Empoderamento-CPI: impulsada co obxectivo de promover unha maior participación do usuario no proceso terapéutico e, por tanto, un maior empoderamento dos pacientes.
2º. Liña Código 100 Terapias avanzadas-CPI: que pretende avanzar na personalización de terapias e tecnoloxías de diagnóstico para unha asistencia sanitaria máis eficaz e eficiente.
3º. Liña Código 100 Xestión do coñecemento-CPI: que debe contribuír a unha dinamización do coñecemento sanitario co obxectivo de obter un maior impacto en todas as liñas de actuación.
As actividades de carácter material, técnico ou de servizos obxecto da encomenda son actividades de coordinación xeral do proxecto Plan de innovación Código 100, así como as actividades de coordinación, seguimento e execución en relación coas liñas 2 (terapias avanzadas) e 3 (xestión do coñecemento) do citado plan.
2. A Axencia Galega de Xestión do Coñecemento en Saúde, creada polo Decreto 112/2015, do 31 de xullo, é unha axencia pública autonómica pertencente ao grupo de entidades públicas instrumentais reguladas no título III da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga). A Axencia posúe, consonte o artigo 5 dos seus estatutos, a condición de medio propio e servizo técnico da Administración xeral da Comunidade Autónoma de Galicia e dos poderes adxudicadores dela dependentes, polo que está obrigada a realizar os traballos que aquela ou estes lle encomenden.
3. A realización das actividades obxecto da encomenda por parte da Axencia Galega de Xestión do Coñecemento en Saúde efectuarase a título gratuíto, sen que exista retribución ou tarifa para a entidade encomendada.
4. A encomenda producirá efectos a partir da súa publicación no Diario Oficial de Galicia e manterase ata o 31 de decembro de 2019. O dito prazo prorrogarase automaticamente por períodos dun (1) ano, agás que algunha das partes exprese a vontade da súa resolución cunha antelación mínima dun mes á data de remate deste.
Santiago de Compostela, 7 de setembro de 2016
RESOLUCIÓN do 31 de agosto de 2016 pola que se dispón que cese Juan Manuel Díaz Villoslada como xerente desta universidade.
Universidade da Coruña — II. Autoridades e persoal — 08/09/2016

De conformidade co establecido no artigo 23 da Lei orgánica 6/2001, do 21 de decembro, de universidades, e 36.1 dos estatutos desta universidade, aprobados polo Decreto da Xunta de Galicia 101/2004, do 13 de maio (DOG do 26 de maio) modificados polo Decreto 194/2007, do 11 de outubro (DOG do 17 de outubro) e oído o Consello Social,
Que cese a Juan Manuel Díaz Villoslada como xerente da Universidade da Coruña, con efectos económicos e administrativos do día 31 de agosto de 2016.
A Coruña, 31 de agosto de 2016
RESOLUCIÓN do 12 de setembro de 2016 de convocatoria de axudas de acción social para o exercicio 2016.
Consello de Contas de Galicia — III. Outras disposicións — 20/09/2016

A Comisión de Goberno do Consello de Contas de Galicia na súa reunión de 22 de xullo de 2016 aprobou as bases reguladoras para a concesión das axudas ao seu persoal encadradas dentro dos fondos de acción social para o exercicio 2016: axudas para a atención a discapacitados. Estas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 12 de setembro de 2016
RESOLUCIÓN do 14 de setembro de 2016, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 5/2016, do 4 de maio, do patrimonio cultural de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/09/2016

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 14 de setembro de 2016
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión que tivo lugar o día 26 de xullo de 2016, adoptou o seguinte acordo:
Primeiro. Iniciar negociacións para resolver as discrepancias manifestadas en relación cos artigos 21.2, 22.5, 39.1, 44.1.h), 49.3, 50, 52, 88.1.f), 102.1, 115.1 e 117.1 e 2 da Lei 5/2016, do 4 de maio, do patrimonio cultural de Galicia.
Segundo. Designar un grupo de traballo para propoñer á Comisión Bilateral de Cooperación a solución que proceda.
Terceiro. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserilo no Boletín Oficial del Estado e no Diario Oficial de Galicia.
Madrid, 26 de xullo de 2016
RESOLUCIÓN do 9 de setembro de 2016, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2016.
Consellería de Sanidade — III. Outras disposicións — 20/09/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios, subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2016, que se incorpora como anexo a esta resolución.
Santiago de Compostela, 9 de setembro de 2016
DECRETO 125/2016, do 1 de setembro, polo que se modifica o Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos.
Consellería de Economía, Emprego e Industria — I. Disposicións xerais — 19/09/2016

No ano 2012 aprobouse o Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos.
En virtude do Decreto 15/2014, do 6 de febreiro, modifícanse os estatutos da Axencia Galega de Innovación e a estrutura orgánica da Consellería de Economía e Industria, co cal a estrutura organizativa da Axencia queda dividida nas seguintes catro unidades orgánicas, dependentes directamente da Dirección da Axencia:
a) Área de Xestión.
b) Área de Programas.
c) Área de Servizos.
d) Área de Centros.
As funcións correspondentes á Área de Programas están relacionadas co deseño e planificación estratéxica en materia de innovación e desenvolvemento tecnolóxico, así como a avaliación das convocatorias de axudas impulsadas pola Axencia no ámbito da I+D+i, polo que poden ser cualificadas como atribucións propias do persoal funcionario do corpo superior da Xunta de Galicia, segundo o disposto nos artigos 41 e 42 da Lei 2/2015, do 29 de abril, de emprego público de Galicia.
Na súa virtude, por proposta do conselleiro de Economía, Emprego e Industria e logo de deliberación do Consello da Xunta de Galicia na súa reunión do día un de setembro de dous mil dezaseis,
DISPOÑO:
Artigo único.
Modificación dos estatutos da Axencia Galega de Innovación, aprobados polo Decreto 50/2012, do 12 de xaneiro
Modifícase o primeiro parágrafo do artigo 22.1 dos estatutos da Axencia Galega de Innovación, que queda redactado como segue:
«Correspóndelle á Área de Programas, con nivel orgánico de subdirección xeral, o deseño e planificación estratéxica en materia de innovación, investigación e desenvolvemento tecnolóxico, así como a avaliación das convocatorias de axudas impulsadas pola Axencia no ámbito da I+D+i, e terán as seguintes funcións:»
Disposición derrogatoria única.
Derrogación normativa
Quedan derrogadas cantas disposicións de igual ou inferior rango se opoñan ao establecido neste decreto.
Disposición derradeira única.
Entrada en vigor
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, un de setembro de dous mil dezaseis
RESOLUCIÓN do 2 de setembro de 2016 pola que se convoca un curso selectivo de acceso á escala técnica, categoría de intendente principal, dos corpos da policía local.
Academia Galega de Seguridade Pública — III. Outras disposicións — 13/09/2016

Dentro das actividades programadas para o ano 2016, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso a categoría de intendente principal da policía local, conforme as seguintes bases:
– Obxectivos.
Actualizar na normativa vixente e de aplicación directa no traballo policial o alumnado.
Desenvolver a súa capacidade de liderado, coñecendo os recursos dispoñibles para levar a cabo unha dirección de equipos eficaz e motivadora.
Aumento da capacidade de comunicación.
– Destinatarios/as.
Persoal dos corpos de policía local que superaron o proceso selectivo para a categoría de intendente principal, e que non realizasen este curso.
– Inscrición.
A inscrición dos/as participantes será totalmente gratuíta.
– Prazas.
Sen límite.
– Solicitudes.
1. Os concellos deberán remitir un escrito á Academia Galega de Seguridade Pública, solicitando a participación no curso da/s persoa/s que estean nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 19 de setembro de 2016.
– Duración e contido.
O curso ten unha duración de 200 horas.
Conforme o establecido nos artigos 38.4 e 39.3 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a Academia homologaralle ao alumnado os cursos realizados cuxos programas, duración e contido o permitan.
O contido deste curso versará sobre habilidades de mando, estratexias directivas, comunicación externa e protocolo, xestión administrativa, ademais da presentación dun proxecto directivo.
A presentación do proxecto directivo realizarase o día 6 de outubro de 2016, ás 12.00 horas.
– Certificado.
A Agasp emitirá un informe ao concello correspondente certificando esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo de policía local.
– Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 2 de setembro de 2016
EXTRACTO da Orde do 23 de agosto de 2016 pola que se establecen as bases reguladoras e se convoca o Premio de investigación sobre o VIH e outras infeccións de transmisión sexual (ITS).
Consellería de Sanidade — III. Outras disposicións — 13/09/2016

BDNS (Identif.): 316628.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiaria
A persoa destinataria deste premio é a primeira persoa asinante dun artigo científico publicado en 2015 (aínda que deberá pedir autorización do resto dos/das autores/as para presentarse a esta convocatoria) que describa unha investigación que verse sobre o VIH ou outra ITS no ámbito das ciencias da saúde, sociais, xurídicas, da educación ou da comunicación en Galicia, sen prexuízo de que todas as persoas autoras do artigo reciban cadanseu certificado acreditativo da concesión do premio ao artigo gañador.
Segundo. Finalidade
Esta orde ten por obxecto establecer as bases reguladoras e convocar un premio á mellor investigación científica realizada na Comunidade Autónoma de Galicia no eido do VIH e doutras ITS publicada en 2015.
Terceiro. Bases reguladoras
Orde do 23 de agosto de 2016 pola que se establecen as bases reguladoras e se convoca o Premio de investigación sobre o VIH e outras infeccións de transmisión sexual (ITS).
Cuarto. Importe
Para financiar o premio está previsto un crédito de tres mil euros (3.000 €) con cargo á aplicación orzamentaria 1102.413A.480.0 dos orzamentos xerais da Comunidade Autónoma de Galicia de 2016.
Quinto. Prazo de presentación de solicitudes
O prazo máximo para entregar a documentación é dun mes contado a partir do día seguinte ao da publicación desta convocatoria no Diario Oficial de Galicia.
Santiago de Compostela, 23 de agosto de 2016
EXTRACTO da Orde do 6 de setembro de 2016 pola que se modifica a Orde do 4 de xullo de 2016 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2016.
Consellería de Medio Ambiente e Ordenación do Territorio — III. Outras disposicións — 13/09/2016

BDNS (Identif.): 316705.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarios/as
Toda persoa que exerza a actividade agraria e estea inscrita no Rexistro de Explotacións Agrarias de Galicia (Reaga) como titular dunha explotación, e as explotacións agrarias destinadas ao autoconsumo onde se constatasen os danos aos cultivos agrícolas producidos polo xabaril.
Segundo. Obxecto
Compensar os danos causados polo xabaril nos cultivos agrícolas, que sexan comunicados desde a entrada en vigor desta orde ata o 10 de outubro de 2016.
Terceiro. Bases reguladoras e convocatoria
Orden do 6 de setembro de 2016 pola que se modifica a Orde do 4 de xullo de 2016 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2016.
Cuarto. Contía
Importe total da convocatoria: 600.000 €. O importe das axudas por m2, segundo o tipo de cultivo, figura no anexo I da orde.
Importe máximo por persoa beneficiaria e ano: 1.500 €, aínda que os danos excedan este importe.
Quinto. Prazo de presentación de solicitudes
Un mes contado desde o día seguinte ao da comunicación do dano.
Sexto. Outros datos
Comunicar o dano, no prazo máximo dos tres días seguintes a aquel en que se produciu, chamando ao teléfono 012 das 8.00 ás 20.00 horas de luns a venres, e das 8.00 ás 17.30 horas os sábados.
O expediente de axudas será único e comprenderá todos os danos producidos polo xabaril a unha mesma persoa beneficiaria antes da colleita.
Santiago de Compostela, 6 de setembro de 2016
CORRECCIÓN de erros. Orde do 2 de setembro de 2016 pola que se modifica a Orde do 23 de decembro de 2015 (Diario Oficial de Galicia do 29 de decembro), pola que se convocan as axudas para apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020.
Consellería do Medio Rural — III. Outras disposicións — 13/09/2016

Advertido un erro na devandita orde, publicada no
Diario Oficial de Galicia
número 172, do 9 de setembro de 2016, cómpre efectuar a oportuna corrección:
Na páxina 39609, no artigo único, na redacción dada ao artigo 7, parágrafo primeiro, onde di: «o 15 de outubro de 2016», debe dicir: «o 18 de outubro de 2016».
EXTRACTO da Orde do 1 de setembro de 2016 pola que se establecen as bases reguladoras das subvencións ás organizacións profesionais agrarias para actividades de interese agrario e se procede á súa convocatoria para o ano 2016.
Consellería do Medio Rural — III. Outras disposicións — 13/09/2016

BDNS (Identif.): 316561.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Serán beneficiarias as organizacións profesionais agrarias legalmente constituídas en Galicia que concorreron ás eleccións a cámaras agrarias que tiveron lugar o 26 de maio de 2002 segundo o recollido na disposición transitoria única da Lei 1/2006, do 5 de xuño, do Consello Agrario Galego.
Segundo. Obxecto
A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias con implantación en Galicia e dos agricultores galegos en xeral.
Terceiro. Bases reguladoras
Estas axudas outorgaranse ao abeiro do disposto na Orde do 1 de setembro de 2016 pola que se establecen as bases reguladoras das subvencións ás organizacións profesionais agrarias para actividades de interese agrario e se procede á súa convocatoria para o ano 2016.
Cuarto. Importe
A distribución desta efectúase de forma que o 85 % do seu importe se repartirá a partes iguais, e o 15 % restante se repartirá en función do emprego da lingua galega na realización de actividades subvencionables.
Quinto. Prazo de presentación de solicitudes
O prazo de presentación de solicitudes será de 1 mes, que se contará desde o día seguinte ao da publicación desta orde no Diario Oficial de Galicia.
Santiago de Compostela, 1 de setembro de 2016
CORRECCIÓN de erros. Orde do 1 de setembro de 2016 pola que se establecen as bases reguladoras das subvencións ás organizacións profesionais agrarias para actividades de interese agrario e se procede á súa convocatoria para o ano 2016.
Consellería do Medio Rural — III. Outras disposicións — 19/09/2016

Advertidos erros na Orde do 1 de setembro de 2016, publicada no Diario Oficial de Galicia nº 174, do 13 de setembro, cómpre facer as oportunas correccións:
Na páxina 42156, no artigo 24, onde di: «As axudas económicas reguladas nesta orde faranse efectivas con cargo á aplicación orzamentaria 13.03.712C.481.1 por un importe de 105.000 euros e á aplicación orzamentaria 13.01.711A.481.0 por un importe de 105.000 euros dos orzamentos xerais da Comunidade Autónoma de Galicia para o ano 2016», debe dicir: «As axudas económicas reguladas nesta orde faranse efectivas con cargo á aplicación orzamentaria 13.03.712C.481.1 por un importe de 143.730 euros e á aplicación orzamentaria 13.01.711A.481.0 por un importe de 143.730 euros dos orzamentos xerais da Comunidade Autónoma de Galicia para o ano 2016».
RESOLUCIÓN do 12 de agosto de 2016 pola que se encarga ao medio propio Empresa de Transformación Agraria, S.A. (Tragsa) o tratamento de lixiviados e a selaxe provisional dun vertedoiro de residuos non perigosos sito en Campo Gaiosa, Cerceda (A Coruña).
Consellería de Medio Ambiente e Ordenación do Territorio — III. Outras disposicións — 19/09/2016

1. Encomenda de xestión dos traballos para o tratamento de lixiviados e a selaxe provisional dun vertedoiro de residuos non perigosos.
– Actividade: tratamento de lixiviados e selaxe provisional dun vertedoiro de residuos non perigosos sito en Campo Gaiosa (Cerceda).
– Natureza e alcance da xestión encomendada: esta encomenda ten natureza intersubxectiva, ao ter Tragsa a consideración de medio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: desde o día 12 de agosto de 2016 ata o 19 de decembro de 2016.
– Modalidade de financiamento: as actuacións serán con cargo aos orzamentos da Comunidade Autónoma de Galicia para o ano 2016, aplicación orzamentaria 07.03.541D.6011, na cal existe crédito adecuado e suficiente para a dita finalidade.
Santiago de Compostela, 12 de agosto de 2016
RESOLUCIÓN do 18 de xullo de 2016, da Secretaría Xeral de Cultura, pola que se inscribe a Hermandad de Caballeros Apóstol Santiago no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 19/09/2016

Feitos:
A Hermandad de Caballeros Apóstol Santiago, con domicilio social na avda. Vitacura nº 7401 de Santiago de Chile, representada por Francisco Javier de Almozara Valenzuela, solicitou ser inscrita no Rexistro de Entidades de Promoción do Camiño de Santiago o día 11 de xullo de 2016.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febrero), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febrero, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 18 de xullo de 2016 sobre a solicitude, no cal se constata que a Hermandad de Caballeros Apóstol Santiago persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por iso,
RESOLVO:
Que a Hermandad de Caballeros Apóstol Santiago quede inscrita no Rexistro de Entidades de Promoción do Camiño de Santiago co número 213.
Santiago de Compostela, 18 de xullo de 2016
CORRECCIÓN de erros. Orde do 6 de setembro de 2016 pola que se convoca o Premio Manuel Colmeiro, para traballos de investigación elaborados desde distintas perspectivas de estudo, que teña como obxecto a Administración pública de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2016

Advertido erro por omisión na devandita orde, publicada no Diario Oficial de Galicia número 177, do 16 de setembro de 2016, procede a súa corrección mediante a inserción, a continuación da páxina  42919, do seguinte:
– Anexo I. Modelo normalizado de solicitude procedemento código PR771A.
CORRECCIÓN de erros. Orde do 15 de setembro de 2016 pola que se establece o deseño e as características das condecoracións, distintivos de permanencia e distincións honoríficas que a Xunta de Galicia poderá outorgar ao persoal da Unidade do Corpo Nacional de Policía adscrita á Comunidade Autónoma de Galicia ou a persoas e institucións que colaboren con ela.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2016

Advertidos erros na citada orde, publicada no Diario Oficial de Galicia número 177, do 16 de setembro de 2016, cómpre efectuar as seguintes modificacións:
– Na páxina 42928:
Substituír a imaxe do diploma acreditativo da concesión da cruz de ouro pola que se insire a continuación:
– Na páxina 42929:
Substituír as imaxes dos diplomas acreditativos da concesión da cruz de prata e da cruz de bronce polas que se insiren a continuación:
– Na páxina 42932:
Substituír a imaxe do diploma acreditativo da concesión do distintivo básico pola que se insire a continuación:
– Na páxina 42933:
a) Onde di: «c) O deseño tamén incluirá o logotipo da Xunta de Galicia, colocado tras o texto e en cor gris, a modo de marca de auga, coas seguintes características:», debe dicir: «c) O deseño tamén incluirá outra reprodución do distintivo, colocado tras o texto e en cor gris, a modo de marca de auga, coas seguintes características:».
b) Substituír a imaxe do diploma acreditativo da concesión da barra branca aos 15 anos de servizo pola que se insire a continuación:
– Na páxina 42934:
Substituír as imaxes dos diplomas acreditativos da concesión das barras amarela e azul, correspondentes aos 20 e 25 anos de servizo polas que se insiren a continuación:
– Na páxina 42935:
Onde di:
«d) O deseño tamén incluirá o logotipo da Xunta de Galicia, colocado tras o texto e en cor gris, a modo de marca de auga, coas seguintes características:», debe dicir: «d) O deseño tamén incluirá outra reprodución do distintivo, colocado tras o texto e en cor gris, a modo de marca de auga, coas seguintes características:».
-Na páxina 42940, substituír a imaxe do diploma acreditativo da concesión da distinción honorífica pola que se insire a continuación:
EXTRACTO da Orde do 6 de setembro de 2016 pola que se convoca o Premio Manuel Colmeiro, para traballos de investigación elaborados desde distintas perspectivas de estudo, que teña como obxecto a Administración pública de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2016

BDNS (Identif.): 317371.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán participar nesta convocatoria tanto as persoas individuais como os grupos de traballo formados para o efecto. Neste último caso, acreditarase a persoa física responsable da dirección do grupo e a porcentaxe de participación de cada integrante do grupo de traballo premiado.
Segundo. Obxecto
Traballos de investigación e estudo sobre a Administración pública de Galicia desde unha perspectiva xurídica, sociolóxica ou económica.
Terceiro. Bases reguladoras
Orde do 6 de setembro de 2016 pola que se convoca o Premio Manuel Colmeiro, para traballos de investigación elaborados desde distintas perspectivas de estudo, que teña como obxecto a Administración pública de Galicia.
Cuarto. Importe
A dotación económica do premio é de 3.500 euros, que estará suxeita á correspondente retención fiscal e aboarase con cargo á dotación prevista na partida 05.80.122B.4800 dos orzamento da EGAP para 2016. Tamén se lle entregará á persoa ou grupo gañador un diploma acreditativo de tal condición.
Quinto. Prazo de presentación de solicitudes
O prazo de presentación de solicitudes será o comprendido entre o 1 de outubro e o 30 de novembro de 2016.
Santiago de Compostela, 16 de setembro de 2016
ORDE do 16 de setembro de 2016 pola que se determinan os distintivos de permanencia que se concederán neste ano ao persoal da Unidade do Corpo Nacional de Policía adscrita á Comunidade Autónoma de Galicia, de acordo coas previsións contidas no Decreto 122/2016, do 8 de setembro.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2016

No Decreto 122/2016, do 8 de setembro, polo que se regula a concesión de condecoracións, distintivos de permanencia e distincións honoríficas outorgados pola Xunta de Galicia ao persoal da Unidade do Corpo Nacional de Policía adscrita á Comunidade Autónoma de Galicia ou a persoas e institucións que colaboren coa mesma, establécense o réxime e os efectos da concesión das condecoracións, distintivos e distincións e concrétase nos artigos 9 e 10 o procedemento de concesión.
Polo que respecta aos distintivos de permanencia, o procedemento cínguese á constatación, por parte da Xefatura da UPA, do persoal que cumpre o requisito do tempo de permanencia na unidade exixido en cada caso, para resultar acredor deste.
Cómpre salientar que esta unidade policial se adscribe á Comunidade Autónoma de Galicia mediante a Orde do 19 de xuño de 1991, do Ministerio do Interior, e que comezou a desempeñar as súas funcións en outubro de 1991.
Con tal motivo, para recoñecer o traballo realizado ao longo destes anos polo persoal da referida unidade, e asemade a súa pertenza continuada a ela, procédese a outorgar os distintivos e as correspondentes barras de permanencia aos 25, 20 e 15 anos de servizo, respectivamente, con independencia de que ao persoal da unidade que leve dous anos de servizo efectivo nela se lle entregue un distintivo básico de pertenza.
Na súa virtude, en uso das facultades conferidas polos artigos 9 e 10 do Decreto 122/2016, do 8 de setembro, e logo da proposta de persoal que se vai distinguir, que consta na certificación emitida pola Xefatura da Unidade do Corpo Nacional de Policía adscrita á Comunidade Autónoma de Galicia,
Artigo único
1. Aprobar de acordo co previsto nos artigos 9 e 10 do Decreto 122/2016, do 8 de setembro, a proposta de persoal que se vai distinguir que consta na certificación emitida, con data do 13 de setembro de 2016, pola Xefatura da Unidade do Corpo Nacional de Policía adscrita á Comunidade Autónoma de Galicia, coa relación do persoal que resulta acredor dos distintivos de permanencia que corresponda a cada un polo tempo de servizo na unidade.
2. Conceder os distintivos de permanencia ao persoal da Unidade do Corpo Nacional de Policía adscrita á Comunidade Autónoma de Galicia que figuran nos seguintes anexos a esta orde:
Anexo I. Concesión dos distintivos de permanencia, coa barra azul, aos 25 anos de servizo na unidade.
Anexo II. Concesión dos distintivos de permanencia, coa barra amarela, aos 20 anos de servizo na unidade.
Anexo III. Concesión dos distintivos de permanencia, coa barra branca, aos 15 anos de servizo na unidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de setembro de 2016
RESOLUCIÓN do 6 de setembro de 2016 pola que se fai público o punto segundo do Acordo da Xunta Electoral Central do 26 de agosto de 2016 pola que se aproban modelos de actas que se van utilizar nas eleccións ao Parlamento de Galicia, convocadas polo Decreto do presidente da Xunta de Galicia 92/2016, do 1 de agosto.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/09/2016

A Xunta Electoral Central adoptou, con data do 26 de agosto de 2016, o seguinte acordo:
«Aprobar, de conformidade co establecido no artigo 19.1.g) da Lei orgánica do réxime electoral xeral, por proposta da Consellería de Presidencia, Administracións Públicas e Xustiza da Xunta de Galicia, os modelos de actas que van utilizar as mesas electorais: de constitución, de escrutinio e de sesión; os modelos de actas que van utilizar as xuntas electorais para o escrutinio xeral: de constitución, de escrutinio xeral, de sesión e de proclamación de electos, así como os de constitución e de escrutinio do voto CERA; e o modelo de acta que van utilizar os funcionarios consulares (voto CERA) e o seu anexo».
Santiago de Compostela, 6 de setembro de 2016
RESOLUCIÓN do 29 de agosto de 2016, da Dirección Xeral de Orientación e Promoción Laboral, pola que se publican as subvencións concedidas en virtude da Orde do 29 de maio de 2015 pola que se establecen as bases reguladoras e se procede á convocatoria pública de subvencións para a programación de accións formativas dirixidas a persoas traballadoras desempregadas beneficiarias do Programa de activación para o emprego regulado polo Real decreto lei 16/2014, do 19 de decembro, correspondente ao exercicio de 2015.
Consellería de Economía, Emprego e Industria — III. Outras disposicións — 07/09/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a contía concedida e a finalidade ou as finalidades da subvención.
Finalidade: a execución das accións formativas dirixidas prioritariamente a persoas traballadoras desempregadas beneficiarias do Programa de activación para o emprego, regulado polo Real decreto lei 16/2014, para mellorar a súa cualificación profesional.
Normas reguladoras:
– Real decreto lei 16/2014, do 19 de decembro, polo que se regula o Programa de activación para o emprego (BOE núm. 307, do 20 de decembro).
– Orde do 29 de maio de 2015 pola que se establecen as bases reguladoras e se procede á convocatoria pública de subvencións para a programación de accións formativas dirixidas a persoas traballadoras desempregadas beneficiarias do Programa de activación para o emprego regulado polo Real decreto lei 16/2014, do 19 de decembro, correspondente ao exercicio de 2015 (DOG núm. 107, do 9 de xuño).
Aplicacións e créditos orzamentarios:
11.03.323A.460.1 (760.000 €).
11.03.323A.471.0 (780.000 €).
11.03.323A.481.0 (760.000 €).
Santiago de Compostela, 29 de agosto de 2016
CORRECCIÓN de erros. Resolución do 26 de xullo de 2016 pola que se dá publicidade ao acordo do Consello de Dirección que aproba as bases reguladoras das axudas a proxectos de formación Industria 4.0, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 08/09/2016

Advertidos erros na referida resolución, publicada no DOG núm. 156, do 19 de agosto de 2016, procede facer as seguintes correccións:
– Na páxina 37033, no punto b) do número 6 do artigo 14, onde di:
«b) Lista de alumnos, detallando o seu DNI, nome, empresa coa que está vinculado e tipo de vinculación (dentro das permitidas polo artigo 1.4 destas bases reguladoras) e indicando se superaron o curso e, se é o caso, a nota obtida».
Debe dicir:
«b) Lista de alumnos, detallando o seu DNI, nome, empresa con que está vinculado, tipo de empresa (peme ou grande empresa) e tipo de vinculación (dentro das permitidas polo artigo 1.4 destas bases reguladoras) e indicando se superaron o curso e, se é o caso, a nota obtida».
– Na páxina 37033, elimínase a letra c) do número 6 do artigo 14 e renuméranse as letras, da letra c) á g).